16/04/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 268/2009

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T., C. T. I., R. B. T., Albaxeira. Situación: Val do Dubra. Características Técnicas: Liña eléctrica de media tensión aérea, a 20 kV., de 891 m. de lonxitude, en condutor LA-56, coa orixe na L. M. T. aérea existente a C. T. Rebordelos, e final no C. T. proxectado de Albaxeira de 50 kVA., e acoplamento coa baixa tensión. Concello de Val do Dubra. Resultan os seguintes feitos: Primeiro.-A petición someteuse a información pública por Acordo do 17 de xuño de 2009, do Departamento Territorial, publicada no DOG do 21 de xullo de 2009, no BOP de A Coruña do 9 de xullo de 2009 e no Diario El Correo Gallego de 3 de xullo de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Dona Gilberte Garcia de Olalla Tejeros, propietaria do predio n°14, manifesta que no momento da valoración do predio non se tivo en conta a explotación de madeira presente nin futura desta, dándolle un valor inferior ao que realmente ten, polo que a interesada solicita sexan tidas en conta estas cuestións. Dona Arancha Maria Atencia Ced, propietaria do predio n°15, manifesta que non esta de acordo có valor proposto pola ocupación do terreo afectado, pois co paso da liña depreciase enormemente o valor da mesma, dado que é monte arborado e a franxa ocupada debe ser talada. Dona Viviana Maria Stefanie Lopez de Arcaute Cansado, propietaria do predio n°18, manifesta que este predio xa se viu afectada con anterioridade por un volo de liña e ocupación por establecemento de apoios. Que fai 10 anos o predio foi plantada con pinos e bidueiros e construíse un alpendre. Que considera xusto que este predio volva a estar afectada pola instalación eléctrica e espera que sexa atendida a súa petición. Dona Zofia Cumella Martinez Sagarra, propietaria do predio n°19, manifesta a súa oposición a que se afecta a súa propiedade polo paso do cableado eléctrico na forma descrita polo seu predio. Que si se ten que facer a obra por razóns de utilidade pública, realícese de forma soterrada, o que evitaría a agresión ao paisaxe e a degradación da zona. Que de non poder soterrarse, se proceda á modificación do proxecto e preséntese unha nova alternativa en que o tendido discorra en paralelo cos viais, pistas e zonas de tránsito habilitadas. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predios n°14 e n°15, que no caso de que o proxecto sexa autorizado e declarado de utilidade pública, será o xurado de Expropiación de Galicia o encargado de valorar o prexuízo que se produce nos predios, incluíndo todos aqueles bens que están afectados, establecendo o prezo xusto conforme á lexislación aplicable. Predio n°18, que a servidume de paso de enerxía eléctrica limita a plantación de árbores na superficie afectada pero non supón impedimento algún para o uso o aproveitamento gandeiro ó agrícola. Que si o proxecto é autorizado e declarado de utilidade pública, será o Xurado de Expropiación de Galicia o encargado de valorar o prexuízo que se produce no predio. Predio n°19, que o prexuízo que se Ile ocasione será valorado polo Xurado de Expropiación de Galicia, incluíndo tódolos bens afectados e establecendo o prezo xusto. Que esta servidume, se ben limita a plantación de árbores, non supón impedimento algún para o uso o aproveitamento gandeiro ou agrícola así como a edificación, deixando a salvo dita servidume. Que non foi posible adaptar o trazado ao camiño existente ao sur deste predio ao ter que respectar as distancias mínimas de seguridade có cobertizo localizado no predio n°18 deste proxecto. En canto á proposta de enterramento da tiña deberase de cumprir o estipulado no artigo 161 de Real Decreto 1955/2000, de 1 de decembro, que establece que o costo da variante proposta non poderá superar en más dun 10% o orzamento da parte da liña afectada pola variante. Aportase xustificación da variación proposta conforme superase o límite do 10%. Que o proxecto realizouse conforme ao Decreto 3151/68 de 28 de novembro, R. T. L. E. A. T., sen que existan limitacións nin prohibicións que impidan o establecemento da servidume de paso da instalación eléctrica. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación ás alegacións presentadas cabe dicir que o trazado da liña de media tensión ao C. T. Albaxeira, é a máis idónea e cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de lnstalacións de Enerxía Eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta tiña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 9 de marzo de 2010 Tristana Moraleja Gómez Xefa territorial da Coruña